stanford-oval/wikipedia huggingface dataset:
הבחירות לרשויות המקומיות בישראל (2018)
עיריות ומועצות מקומיות > אזור

| הבחירות לראשות מועצה מקומית אזור(1) |
| --- | --- |
אריה פכטר: מזל שאול
67.05%: 32.95%
3,995 קולות: 1,963 קולות
ראש מועצת אזור אריה פכטר התמודד על כהונה שלישית בראשות רשימת "אזור אחת" מול חברת המועצה ד"ר מזל שאול ראש רשימת "צעד גדול לאזור" ומנכ"לית עמותת כ"ן המעודדת בין השאר התמודדות נשים בבחירות המקומיות. חבר המועצה, אוריאל תנעמי, ראש רשימת הליכוד (מחל) הסיר את מועמדותו לתפקיד ראש המועצה וחבר לרשימתה של ד"ר מזל שאול – "צעד גדול לאזור".
בבחירות למועצה התמודדו 6 רשימות על 11 המקומות במועצה. רשימת "אזור אחת בראשות אריה פכטר" (א) זכתה בחמישה מנדטים, "דף חדש באזור בראשות יובל בן בסט" (דף) זכתה בשני מנדטים ו-4 הרשימות האחרות זכו במנדט אחד כל אחת: "הבית היהודי בהנהגת הרב אברהם כהן" (טב), הליכוד (מחל), "צעד גדול לאזור בראשות ד"ר מזל שאול" (צ) ו"מסורת ועשייה" (שסג).(1)
עיריות ומועצות מקומיות > אילת

| הבחירות לראשות עיריית אילת (סיבוב שני) |
| --- | --- |
דובי כהן: מאיר יצחק-הלוי
45.21%: 54.79%
9,043 קולות: 10,961 קולות
הבחירות לראשות עיריית אילת (בחירות מיוחדות)
גבי קדוש: אלי לנקרי
41.2%: 44.7%
5,549 קולות: 6,104 קולות
ראש העירייה המכהן, מאיר יצחק-הלוי (סיעת כיוון חדש), זכה בקדנציה רביעית בראשות העירייה. מולו התמודדו 8 מועמדים: עו"ד לימור להב (עם "רשימת תקווה חדשה לאילת" אשר בראשותה), לימור להב הייתה המתמודדת היחידה לראשות עיריית אילת וחברת המועצה היחידה שלא חברה לקואליציה העירונית לאחר הבחירות, סטס דינקין ראש רשימת "אילת אחת" ויו"ר סניף ישראל ביתנו באילת, דובי כהן (סיעת המהפך), שהתמודד בשנית על התפקיד, חבר המועצה מומו ביטון, יוסי בדש, סיימון בן דוד, טל ליזרוביץ, ורוברט סיבוני. יצחק מויאל, שהכריז על התמודדות באוקטובר 2017, פרש מהמירוץ והצטרף כמספר 2 לרשימתה של לימור להב.
אף לא אחד מן המתמודדים על ראשות העירייה חצה את רף ה-40%, אי-לכך התקיים סיבוב השני בין מאיר יצחק-הלוי (קיבל 38.24% מקולות המצביעים בסיבוב הראשון) לדובי כהן (19.33% בסיבוב הראשון).
בין הרשימות למועצה רשימת "צעירי אילת" בראשות מתן בארי, רשימת מפלגת ש"ס ("אחדות") בראשות משה אלמקייס, "אילת אחת" בראשות סטס דינקין, אליה הצטרף משה בן זיקרי פעיל "עוצמה יהודית" ולהב"ה שהודיע בתחילה על ריצה עצמאית, רשימת כיוון חדש של ראש העירייה המכהן, מאיר יצחק-הלוי, וסיעת המהפך של דובי כהן.
לאחר התמנות ראש העיר מאיר יצחק-הלוי ביוני 2021 לחבר כנסת מטעם תקווה חדשה, נערכו בחירות מיוחדות לראשות עיריית אילת באוגוסט 2021.
בבחירות ניצח ממלא מקום ראש העירייה ומועמד תקווה חדשה אלי לנקרי שקיבל כ-44.7% מקולות הבוחרים, לעומת 41.2% שקיבל מועמד הליכוד גבי קדוש.
עיריות ומועצות מקומיות > אכסאל

ראש המועצה המקומית אכסאל עבד אלסלאם דראושה התמודד והפסיד מול מוחמד שלבי שנבחר ברוב של 52.24% (4,473 קולות)(3).
עיריות ומועצות מקומיות > אליכין

| הבחירות לראשות מועצה מקומית אליכין(4) |
| --- | --- |
מוטי חי: עזורי שרוני
26.81%: 73.19%
549 קולות: 1,499 קולות
ראש המועצה המקומית אליכין, מוטי חי, הודיע כי יתמודד לתקופת כהונה נוספת בראש רשימת "עתידנו בידינו". עורך הדין עזורי שרוני הודיע כי יתמודד בראש רשימת "יחד לדרך חדשה" ובסיום הבחירות הביס את ראש המועצה המכהן ברוב של 73.19% מהבוחרים.(4)
בבחירות למועצה התמודדו 4 רשימות על 9 המקומות במועצה. רשימת "יחד לדרך חדשה" (ע) בראשות עזורי זכתה ב-5 מתוך 9 המושבים במועצה, הבית היהודי בראשות אבינועם מצובע (טב) זכתה בשני מנדטים ורשימות עתידנו בידינו (נף) וש"ס זכו במנדט אחד כל אחת.(4)
עיריות ומועצות מקומיות > אלעד

| הבחירות לראשות עיריית אלעד(5) 30 באוקטובר 2018 |
| --- | --- |
ברק צברי: ישראל פרוש
43.93%: 56.07%
7,153 קולות: 9,129 קולות
ראש העירייה המכהן מטעם סיעת שלומי אמונים, ישראל פרוש, נבחר לקדנציה שנייה.
סגן ראש העירייה, ברק צברי, יו"ר תנועת יש"י, התמודד על ראשות העיר, אף על פי שהודיע ב-18 באוקטובר על פרישה מהמרוץ. ב-28 באוקטובר הכריזה סייעת ש"ס על תמיכה במועמדותו.
ב-9 באוקטובר הודיע חבר המועצה אבי דיין, יו"ר איחוד הקהילות על התמודדות לראשות העירייה במשותף עם סיעת יחד, לאחר שבבחירות הקודמות התמודד מטעם ש"ס.
בנוסף, התמודד לראשות העירייה המשנה לראש העירייה אלעד שי נתן, מטעם רשימת הבית שלנו. בבוקר הבחירות הודיע על פרישתו מהמירוץ.
ב-17 בספטמבר הודיעה סיעת דגל התורה כי יצחק פינדרוס הוא מועמדה לראשות העירייה. במפלגתו טענו על הפרת הסכם מול אגודת ישראל לפיו בבחירות אלו תתמוך המפלגה במועמד מטעמם. ב-10 באוקטובר הודיעה ש"ס על תמיכתה בפינדרוס זאת לאחר שאריה דרעי איים בתחילה כי יציב מועמד מטעמו. לצורך התמודדותו של פינדרוס לראשות עיריית אלעד, הגיש ב-5 באוקטובר 2018 את התפטרותו ממועצת העיר ירושלים ומתפקידו כסגן ראש העירייה. ב-17 באוקטובר, כשבועיים לפני הבחירות, פסל בית המשפט המחוזי בלוד את מועמדותו, בשל עתירה שהגיש עורך הדין יורם אברהמי, ובה נטען כי אלעד היא מקום מגוריו הארעי, ולא מקום מגוריו הקבוע. ב-22 באוקטובר דחה בג"ץ את עתירתו של פינדרוס נגד החלטת בית המשפט המחוזי בלוד, והותיר את פסילתו על כנה. באותו ערב, תנועת ש"ס ותנועת דגל התורה פנו לשר הפנים ויו"ר ש"ס, אריה דרעי, בבקשה לדחות את הבחירות כדי למצוא דרך לאשר את מועמדותו של פינדרוס. ב-23 באוקטובר אישרה מליאת הכנסת את העברת סמכויותיו של שר הפנים ויו"ר ש"ס אריה דרעי לדחיית הבחירות באלעד לשר צחי הנגבי מהליכוד. זאת משום שדרעי, שמפלגתו ביקשה לדחות את הבחירות בעיר אלעד, מצוי בניגוד עניינים ולא היה יכול לעסוק בנושא. ב-25 באוקטובר דחה הנגבי את בקשת הדחייה. תנועת ש"ס ותנועת דגל התורה עתרו לבג"ץ נגד החלטה זו, אך עתירתן נדחתה.
בבחירות אלו התמודדו לעיריית אלעד 10 רשימות על 15 נציגים במועצת העיר: רשימת הליכוד בראשות נצח כהן, רשימת בני תורה בראשות יצחק שמואלי, הבית שלנו בראשות שי נתן, אלעד שלנו בראשות יצחק חלה, יש"י בראשות ברק צברי, אגודת ישראל בראשות ישראל פרוש, ש"ס בראשות ראש העירייה לשעבר, צוריאל ויקטור קריספל, המכהן כסגן ראש העירייה, איחוד הקהילות בראשות אברהם דיין, דגל התורה בראשות אברהם פנחס שטרן וגשר בראשות רפאל פולק.
עיריות ומועצות מקומיות > אלפי מנשה

| הבחירות לראשות מועצת אלפי מנשה |
| --- | --- | --- | --- |
| אורית מלכה שגיא | שי רוזנצוויג | שלומית ארצי | שלמה קטן |
| 25.95% | 41.67% | 20.08% | 12.29% |
| 1,060 קולות | 1,702 קולות | 820 קולות | 502 קולות |
ראש המועצה המכהן, שלמה קטן, התמודד מול חבר המועצה שי רוזנצוויג ראש סיעת עשייה, אורית מלכה שגיא ראש רשימת "אנחנו" שכיהנה קודם לכן כחברת מועצה מטעם סיעת עשייה ושלומית ארצי.
למועצה התמודדו 4 רשימות בראשות ארבעת המתמודדים על ראשות המועצה: "אלפי מנשה 2000" (יש) בראשות שלמה קטן זכתה במנדט יחיד, "אנחנו" (חנ) בראשות אורית שגיא זכתה ב-2 מנדטים, "דרך חדשה" (כן) בראשות שלומית ארצי זכתה ב-2 מנדטים ו"עשייה" (עמ) בראשות שי רוזנצויג זכתה ב-4 מנדטים.
עיריות ומועצות מקומיות > אלקנה

ראש מועצת אלקנה המכהן אסף מינצר התמודד על קדנציה שנייה בתפקיד בראש רשימת "אלקנה יותר" וניצח ברוב של 87.38% (1,579 קולות) את ראובן חזי שקיבל 228 קולות.
על תשעת המקומות במליאת המועצה התמודדו 4 רשימות: רשימת "אלקנה יותר" (אי) שזכתה ב-5 מנדטים לעומת מנדט אחד בבחירות 2013, רשימת "אלקנה צעירה" (אץ) שזכתה בשני מנדטים, רשימת "אלקנה שלנו" (אש) בראשות אפרת רוזנבלט חברת המועצה היוצאת שזכתה בשני מנדטים ורשימת "איחוד אלקנה" (זך) בראשות ראובן חזי שהתמודד גם לראשות המועצה שלא זכתה באף מנדט.
עיריות ומועצות מקומיות > אעבלין

| הבחירות לראשות מועצה מקומית אעבלין(3) 30 באוקטובר 2018 |
| --- | --- | --- |
| אליאס פרעוני | מאמון שיח' | שריף חידר |
| 28.79% | 41.18% | 30.03% |
| 2,287 קולות | 3,272 קולות | 2,386 קולות |
ראש מועצה מקומית אעבלין המכהן מאמון שיח', שנבחר לראשונה ב-2010, התמודד לתקופת כהונה נוספת וניצח כאשר גרף 40.9% מקולות הבוחרים.
15 רשימות התמודדו על 11 המקומות במליאת המועצה. רשימת אופק חדש זכתה ב-3 מנדטים, רשימת אלוחדה ב-2 מנדטים ו-6 רשימות נוספות (אלאתחאד אל קווי, אעבלין בלדי, אעבלין לכולם, חזית אעבלין הדמוקרטית, סיעת ההתחדשות ועבלין אוולן) זכו במנדט אחד כל אחת.
עיריות ומועצות מקומיות > אפרת

עודד רביבי, ראש מועצת אפרת מאז 2008 וראש רשימת "אפרת מתחדשת", הודיע על התמודדות נוספת. מולו התמודד חבר המועצה אבי חדידה, ששימש כחבר סיעת "יחד" לפני הבחירות ועמד בבחירות אלו בראש רשימת "יותר לאפרת". רביבי ניצח בבחירות ברוב של 56.04% (2,310 קולות) מול 43.19% (1,885 קולות) לחדידה.
סיעת "יחד" בראשות דובי שפלר הצטרפה בבחירות אלו למפלגת הבית היהודי ורצה מטעמה למועצה כשהיא נשארת בשמה המקורי. בנוסף, התמודדו רשימות תושבים חדשות בשם "שומרי הסף אפרת – Efrat Watch" בראשות אברהם בן-צבי, אפרת שלי בראשות צורי דותן ו"עתיד" בראשות מיכאל דהן.
בבחירות עצמן קיבלה "אפרת מתחדשת" (ל) 4 מנדטים, אפרת שלי (אפ), יחד (י) ושומרי הסף אפרת (ף) קיבלו 2 מנדטים כל אחת, יותר לאפרת (כן) קיבלו מנדט אחד ורשימת עתיד לא זכתה באף מנדט.
עיריות ומועצות מקומיות > אריאל

| הבחירות לראשות עיריית אריאל 30 באוקטובר 2018 בחירות חדשות ב-3 קלפיות: 15 בינואר 2019 |
| --- | --- | --- | --- | --- |
| אליהו שבירו | אלי נובוסלסקי | חיים שמואל סגל | יוסי חן | פבל פולב |
| 42.48% | 7.88% | 4.03% | 12.39% | 33.22% |
| 3,827 קולות | 710 קולות | 363 קולות | 1,116 קולות | 2,993 קולות |
ראש עיריית אריאל המכהן אליהו שבירו התמודד על לכהונה נוספת, כשמולו התמודדו 4 מועמדים: חיים סגל, רבש"ץ העיר אלי נובוסלסקי שיצא לחופשה ללא תשלום לצורך ההתמודדות, חבר המועצה יוסי חן ("דרך חדשה לאריאל"), ופבל פולב ראש רשימת אריאל ביתנו.
בספירת הקולות הראשונה ניצח שבירו ברוב של 40.63% אך בעקבות ערעור נפסלו 3 מהקלפיות וב-15 בינואר 2019 נערכו בחירות חוזרות בקלפיות אלו בעקבות הוראת בית המשפט המחוזי, כיוון שהתוצאה בהן הייתה מכריעה אם שבירו עבר את סף 40% מקולות הבוחרים או שהיה מתקיים סיבוב שני בינו לפבל פולב. בבחירות המיוחדות ניצח שבירו ברוב גדול ונבחר סופית לראשות העיר עם 42.48% מהקולות.
8 רשימות התמודדו על 13 המקומות במועצת העיר. רשימת "אריאלי" (א) ורשימת "אריאל ביתנו" (ל) זכו ב-4 מנדטים כל אחד, רשימת הבית היהודי האיחוד הלאומי (טב) זכתה בשני מנדטים, רשימות לב (לב), "כולנו הליכוד" (מחל) ו"בשביל אריאל" (קן) בראשות קרן קופלר זכו במנדט אחד כל אחד, ורשימות תקוה לאריאל (ח) ו"אריאל בטוחה" (נ) לא עברו את אחוז החסימה, כש'אריאל בטוחה' בפער של 10 קולות בלבד.
עיריות ומועצות מקומיות > אשדוד

| הבחירות לראשות עיריית אשדוד(1) |
| --- | --- | --- | --- | --- |
| אלי לחמני | בוריס גיטרמן | הלן גלבר | יחיאל לסרי | שמעון כצנלסון |
| 24.25% | 2.10% | 7.24% | 41.18% | 25.23% |
| 28,704 קולות | 2,487 קולות | 8,565 קולות | 48,746 קולות | 29,861 קולות |
ד"ר יחיאל לסרי – המכהן כראש עיריית אשדוד מאז שנת 2008, נבחר לתקופת כהונה נוספת כראש עיר לאחר שזכה ברוב של 41 אחוז מהקולות. לסרי קיבל את תמיכתם של מפלגת הליכוד ומפלגת ש"ס. הבחירות באשדוד היו מלוות במהלומות בין החילונים והחרדים בעיר, כאשר מחאת השבת באשדוד נגד סגירת החנויות בעיר עמדה על הפרק. הקמפיין של המועמד אלי נכט, גרם להתפרצות השיח על הכפייה הדתית בכל הארץ, בסרטון שהופק על ידי סיעתו "עתיד אשדוד" יחד עם סניה ולדברג, בו נראה חרדי יושב בסלון של משפחה חילונית ומחלק להם הוראות. הבחירות היו מלוות בהמון האשמות ואף עתירה על אי סדרים בקלפיות לאחר תום הבחירות, על ידי המועמד לראשות העירייה, אלי לחמני, ומפלגתו.
על ראשות העירייה התמודדו בנוסף:
שמעון כצנלסון – יו"ר האופוזיציה במועצת אשדוד.
ד"ר אלי לחמני – חבר המועצה.
הלן גלבר – חברת המועצה, אשר שמה נקשר לפרשייה לכאורה של מתן טובות הנאה בתמורה לבחירתה.
בוריס גיטרמן.
למועצה, שמספר חבריה עלה בבחירות אלו מ-27 ל-29, התמודדו הרשימות הבאות:
| שם הרשימה | אותיות | ראש הרשימה | הערה |
| --- | --- | --- | --- |
| אופק חדש | ב | אייצ’לותם מסלה |  |
| אשדוד ביחד | אב | שמעון (סניה) כצנלסון |  |
| אשדוד בתנופה | חי | יחיאל לסרי |  |
| אשדודים | רק | יניב קקון |  |
| אשדוד מאוחדת |  | משה אלמושנינו |  |
| אשדוד מתעוררת | פה | נאור ביטון |  |
| אשדוד תנצח | ת | אלי לחמני |  |
| דרך חדשה | פז | משה בוטרשוילי |  |
| הלביאות | א | שרון מרק |  |
| יהדות התורה | ג | יחיאל וינגרטן |  |
| יש אלטרנטיבה | ץ | אפרים מיכאלי |  |
| עתיד אשדוד | כן | אלי נכט |  |
| קהילת אשדוד | ט | בוריס גיטרמן |  |
| קול הלב | קנ | איציק בן חמו |  |
| קומנדו אשדוד | נצ | הלן גלבר |  |
| שילוב | ד | דוד טלקר |  |
| ש"ס | שס | אבי אמסלם |  |
אנשי מחאת השבת בעיר, המכנים עצמם "מחזירים את אשדוד", החליטו שלא להתמודד כרשימה עצמאית אלא יחברו לרשימת "אשדוד ביחד" בראשות שמעון כצנלסון.
עיריות ומועצות מקומיות > אשקלון

| הבחירות לראשות עיריית אשקלון(1) 30 באוקטובר 2018 |
| --- | --- | --- | --- | --- |
| אבי עייש | איתי סהר | איתמר שמעוני | משה אטיאס | תומר גלאם |
| 6.16% | 7.27% | 39.72% | 6.53% | 40.32% |
| 3,835 קולות | 4,527 קולות | 24,737 קולות | 4,065 קולות | 25,111 קולות |
ראש העירייה בפועל, תומר גלאם, התמודד לראשות העיר וניצח כשמולו התמודדו אבי עייש, משה אטיאס, ואיתי סהר. גם ראש העירייה הקודם, איתמר שמעוני, אשר נבחר בבחירות הקודמות והושעה מתפקידו בפברואר 2017 בעקבות הגשת כתב אישום כנגדו, התמודד לכהונה נוספת.
רוני מהצרי, ריקי שי, דני רחמים, ויקטור בן עמי לא הגישו את מועמדותם.
מספר חברי המועצה הנבחרים עלה בבחירות אלו מ-23 ל-25. הרשימות אשר הגישו את מועמדותן הן:
| שם | אותיות | ראש הרשימה | עודפים | הערה |
| --- | --- | --- | --- | --- |
| אשקלון מאוחדת בראשות תומר גלאם | כן | תומר גלאם | רק | רשימה בראשות ראש העירייה בפועל. |
| אשקלון תנצח | ד | איתמר שמעוני | מחל | רשימה בראשות ראש העירייה המושעה. |
| צעירי אשקלון | צא | משה אטיאס | זך |  |
| מופת | ת | איתי סהר |  |  |
| אשקלון מנצחת | ע | אבי עייש | דף |  |
| הכח לגמלאים בראשות שרה זכריה | זך | שרה זכריה | צא |  |
| בראשות הרב יעקב אביטן | שסג | יעקב אביטן |  |  |
| יוזמה | ינ | ברק חדריאן |  |  |
| הורים למען אשקלון | רצ | ינון ג'יבלי |  |  |
| הליכוד | מחל | מישל בוסקילה | ד |  |
| אשקלון בתנופה – הבית החברתי | חי | דורון נקשרי | ל | ממייסדיה נמנה ראש העירייה לשעבר, בני וקנין. |
| תכלית עכשיו | רק | יורם שפר | כן |  |
| משפחה מיוחדת במועצה | פ | יורם גניש | נר |  |
| אשקלון שלנו | נ | דני רחמים | ו |  |
| עיר אחת בראשות רמי סופר | דף | רמי סופר | ע |  |
| גב לתושב | נר | גבריאל טיגבו | פ |  |
| קודם כל אשקלון | ו | אלכס סולטנוביץ' | נ |  |
| אשקלון ביתנו | ל | סופיה ביילין | חי |  |
| הבית היהודי באשקלון בראשות עמיחי סיבוני | טב | עמיחי סיבוני |  |  |
| זיו חדש לאשקלון – בראשות ישראל זיו | א | ישראל זיו |  |  |
| יד ביד | נץ | שמואל נמסזדה |  |  |
| עתיד באשקלון | ץ | יורי זמושצ'ק |  |  |
| מזור לאשקלון | ים | משה מזור |  |  |
בנוסף, הוגשו שלוש רשימות שנפסלו: אור לאשקלון, אשקלון חזקה ושם טוב לאשקלון. רשימת אור לאשקלון ערערה על פסילתה.
עיריות ומועצות מקומיות > באר יעקב

ראש מועצת באר יעקב ניסים גוזלן ("באר יעקב בתנופה"), המכהן בתפקיד מאז 2003, התמודד פעם נוספת לתפקיד וניצח כשגרף 48.48% (5,255 קולות)(4), כשמולו התמודדו יו"ר האופוזיציה מוטי פרנקו וחבר המועצה נועם ששון.
בבחירות אלו מספר חברי המועצה הוא 13.
עיריות ומועצות מקומיות > באר שבע

| הבחירות לראשות עיריית באר שבע(3) 30 באוקטובר 2018 |
| --- | --- | --- |
| רוביק דנילוביץ' | משה ינאי | פימה פיינבלום |
| 92.14% | 5.97% | 1.89% |
| 72,016 קולות | 4,670 קולות | 1,475 קולות |
רוביק דנילוביץ', המכהן כראש עיריית באר שבע מאז 2008, נבחר לתקופת כהונה נוספת לאחר שזכה ברוב גדול של 92 אחוז מהקולות. מולו התמודדו יעקב אוחיון, איש העסקים אפרים (פימה) פיינבלום וחבר המועצה משה ינאי. המועמד יהודה אלוש פרש מהמירוץ לראשות העירייה, אך התמודד למועצת העיר.
בין הסיעות שהתמודדו הייתה "מפלגת המתים" בראשות עזריאל גהסי ששמה לה למטרה לטפל בהזנחה השוררת בבתי העלמין בבאר שבע. לפי עצת רבנים ובהם רב העיר, יעקב אוחיון החליט שלא להתמודד ברשימה עצמאית למועצה ובכך יחבור לסיעת ש"ס במועצת העיר. רשימת הליכוד בראשות שמעון בוקר הודיעה שתתמודד עצמאית בבחירות אלו. רשימה חדשה בשם "קול באר שבע", בראשות איציק דהאן, בנו של רב העיר המנוח מישאל דהאן, התמודדה מול ש"ס בבחירות.
עיריות ומועצות מקומיות > בועיינה-נוג'ידאת

| הבחירות למועצת בועיינה-נוג'ידאת(3) |
| --- | --- | --- | --- |
| ח'אלד סלימאן | מוניר חמודה | עיסא פוקרא | פתא דלאשה |
| 36.75% | 52.35% | 2.09% | 8.81% |
| 2,194 קולות | 3,125 קולות | 125 קולות | 526 קולות |
על ראשות מועצת בועיינה-נוג'ידאת התמודדו ארבעה, לאחר מותו של ראש המועצה הקודם סאלח סולימאן ב-28 במרץ 2018. את הבחירות ניצח מוניר חמודה ברוב של 52.28% (3,108 קולות).
עיריות ומועצות מקומיות > בוקעאתא

בוקעאתא היא אחת מארבע המועצות המקומיות הדרוזיות ברמת הגולן בהם כיהנו מאז כיבוש הגולן ב-1967 תושבים שקיבלו כתב מינוי. על מנת לאפשר בחירות דמוקרטיות מונתה בינואר 2018 מועצה זמנית בראשות יהודה כהן, ראש מועצת אלקנה לשעבר.
שני מועמדים ושתי רשימות נרשמו בבחירות, אך רשימה אחד פרשה לפני הבחירות. בעקבות זאת בוטלו הבחירות בפועל, עבאס אבו עואד הוכרז כראש המועצה ורשימתו "בוקעתא בתג'מענא" (נץ) הוכרזה כרשימה הזוכה. עם בחירתה הייתה מועצת בוקעתא אמורה הייתה למנות 9 אישים אך בפועל מנתה 4 אישים כיוון שרק 4 מועמדים נותרו ברשימה היחידה שהתמודדה בפועל.(8)
עיריות ומועצות מקומיות > ביר אל-מכסור

| הבחירות למועצה מקומית ביר אל-מכסור(5) |
| --- | --- | --- |
| ח'אלד חוג'יראת | יאסר חוג'יראת | פתחי חריב |
| 57.17% | 42.48% | 0.35% |
| 3,301 קולות | 2,453 קולות | 20 קולות |
ראש המועצה המקומית המכהן של ביר אל-מכסור, מוחמד גדיר, לא התמודד לכהונה נוספת. חאלד חוג'יראת ניצח ברוב של 57.17% (3,249 קולות) את יאסר חוג'יראת, ראש המועצה לשעבר, ואת פתחי חריב.
על תשעת המקומות במליאת המועצה התמודדו עשר רשימות, כששתיים מהן זכו בשני מנדטים וחמש רשימות נוספות זכו במנדט אחד. רשימות "שלווה ופיתוח" (יא) ו"אלשבאב" (ף) זכו בשני מושבים כל אחת, רשימות "העבודה והשוויון" (לם), אלנור (נ), אלוחדה (ע), אחווה (ץ) ו"יחד" (ש) זכו במנדט אחד כל אחד. רשימות "אלתאגיר ללאפדל" (ך), "רשימה ערבית מאוחדת" (עם) ו"בלדנא" (ק) לא זכו באף מושב.(5)
עיריות ומועצות מקומיות > בית אל

ראש מועצת בית אל שי אלון התמודד בשנית לתפקיד וניצח ברוב של 84.09% (1,940 קולות) את יעל בן ישר, ששימשה בעבר כדוברת המועצה וקיבלה 367 קולות (15.91% מהקולות). זאת הפעם הראשונה בה אישה מציגה את מועמדותה לתפקיד זה.
בבחירות למועצה התמודדו 5 רשימות: רשימת "יחד" (יח) שבמסגרתה התמודד קובי סלע, רשימת "בית אל שלי" (שי) בראשות ראש המועצה שי אלון, רשימת "עלה נעלה" בראשות המועמדת לראשות המועצה יעל בן ישר, רשימת "תנופה לבית אל" בראשות מוסא כהן ורשימת "בית אל ג'" בראשות הדר גרני. בבחירות למועצה, בה חברים 9 נציגים, זכו רשימות "בית אל שלי" ו"תנופה לבית אל" ב-4 מנדטים כל אחת ורשימת "יחד" זכתה למנדט בודד.
עיריות ומועצות מקומיות > בית אריה-עופרים

| הבחירות לראשות מועצה מקומית בית אריה-עופרים 30 באוקטובר 2018 |
| --- | --- |
אבי נעים: יהודה אלבוים
43.73%: 56.27%
1,276 קולות: 1,642 קולות
ראש מועצת בית אריה-עופרים אבי נעים, המכהן בתפקיד מאז 2004, התמודד מול יהודה אלבוים והפסיד. גיל ליטוב, שהתמודד על התפקיד, הסיר ביולי 2018 את מועמדותו.
למועצה התמודדו 3 רשימות על 9 מקומות. "בסגנון שלך" (זך) זכתה ב-5 מנדטים, "בית אריה עופרים בראשות אבי נעים" (רק) זכתה ב-3 מנדטים ורשימת "הבית המשותף בראשות רון לובה" (טב) הקשורה למפלגת הבית היהודי זכתה במקום אחד במועצה.
עיריות ומועצות מקומיות > בית ג'ן

| הבחירות לראשות עיריית בית ג'ן (סיבוב ראשון) 30 באוקטובר 2018 |
| --- | --- | --- | --- | --- |
| זיד יוסף אסעד | חמד טאפש | נזיה דבור | סמיר זידאן | ראדי נג'ם |
| 27.66% | 4.02% | 25.74% | 14.71% | 27.87% |
| 2,152 קולות | 313 קולות | 2,002 קולות | 1,144 קולות | 2,168 קולות |
| הבחירות לראשות עיריית בית ג'ן (סיבוב שני) |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| זיד יוסף אסעד | ראדי נג'ם |  |  |  |  |  |  |  |  |  |  |  |  |  |  |  |  |  |  |  |  |  |  |
| 45.89% | 54.11% |  |  |  |  |  |  |  |  |  |  |  |  |  |  |  |  |  |  |  |  |  |  |
| 3,454 קולות | 4,073 קולות |  |  |  |  |  |  |  |  |  |  |  |  |  |  |  |  |  |  |  |  |  |  |
ראש מועצת בית ג'ן ביאן קבלאן לא התמודד על תקופת כהונה נוספת. על מקומו התמודדו חמישה ואף לא אחד מהם חצה את רף ה-40%, לכן נערך סיבוב שני בו ראדי נג'ם השיג רוב של 54.05% (3,940 קולות) מול זיד יוסף אסעד (45.95%, 3,349 קולות).
עיריות ומועצות מקומיות > בית דגן

ראש מועצה מקומית בית דגן רמי תנעמי התמודד על תקופת כהונה שנייה. בנוסף, התמודדו לראשות המועצה אבנר ארביב ואליהו דדון שניצח בהתמודדות.
| הבחירות למועצה מקומית בית דגן(1) 30 באוקטובר 2018 |
| --- | --- | --- |
| אליהו דדון | אבנר ארביב | רמי תנעמי |
| 55.40% | 2.04% | 42.57% |
| 2,232 קולות | 82 קולות | 1,715 קולות |
הרשימות שהתמודדו למועצה הן "שגשוג" בראשות רחמים תנעמי, "הבית היהודי" בראשות אבנר ארביב, "התנועה המקומית למען בית דגן", "תנופה נטו" ו"נמרצים" בראשות אליהו דדון.
עיריות ומועצות מקומיות > בית שאן

ראש העירייה המכהן, רפי בן שטרית ("בית שאן החדשה"), הפסיד בהתמודדות על כהונה שנייה מול קודמו בתפקיד, ז'קי לוי, אשר כיהן עד היבחרו כחבר הכנסת וסגן שר הבינוי והשיכון מטעם הליכוד, מפלגה בה היה חבר בן שטרית עד שעבר לכולנו בנובמבר 2017. לוי זכה ברוב של 63.26% (6,902 קולות)(3).
למועצה התמודדו רשימתו של ראש העיר, רפאל בן שטרית, "בית שאן החדשה", ורשימה משותפת של הליכוד בראשות ז'קי לוי והבית היהודי בראשות מוריס מיארה. בנוסף, התמודדו למועצה רשימת שח"ר, רשימת "איתנו", רשימת "חנוך לנער" ורשימת "קסם" בראשות חבר המועצה יוסי סוויסה.
עיריות ומועצות מקומיות > בית שמש

| הבחירות לראשות עיריית בית שמש(4) 30 באוקטובר 2018 |
| --- | --- |
משה אבוטבול: עליזה בלוך
49.40%: 50.60%
21,931 קולות: 22,464 קולות
עליזה בלוך היא ראש העירייה, לאחר שניצחה בהפרש של אחוז אחד מהקולות, ההכרעה נקבעה לאחר ספירת קולות החיילים, הנכים והאסירים. בלוך התמודדה גם ב-2013 מטעם הבית היהודי, אך נאלצה לפרוש מהמירוץ לאחר שהמפלגה הסירה את תמיכתה במועמדותה. ראש העירייה לשעבר, משה אבוטבול (סיעת ש"ס), התמודד על תקופת כהונה שלישית כראש עיר אך לא זכה במרב הקולות. אבוטבול ביקש להתמודד בתחילה ברשימה נפרדת מש"ס אלא שרשימת התומכים שהגיש נמצאה לא תקינה. לבסוף הגיע לסיכום עם יהדות התורה, דבר שאיפשר לו להתמודד על ראשות העירייה כראש רשימת יהדות התורה. סיעת בני תורה הריצה תחילה את מלאכי כי טוב לראשות העיר, אך יומיים לפני הבחירות פרש, והמפלגה הודיעה על תמיכה באבוטבול.
מספר חברי המועצה הנבחרים עלה בבחירות אלו מ-19 ל-21, וסה"כ התמודדו 11 רשימות בבחירות אלו. חסידות חב"ד הריצה את מועמדה ישראל מנדלסון ברשימת הבית היהודי בעקבות פרישה משלומי אמונים. דגל התורה רצה עם אגודת ישראל ברשימת יהדות התורה המאוחדת ג', ומפלגת בני תורה בראשות מלאכי כי טוב התמודדה למועצת העיר לראשונה בנפרד.
בנוסף, התמודדו הרשימות הבאות: בית שמש שלנו בראשות ריצ'רד פרס, דור אחר בראשות מאיר בלעיש, הבית היהודי בראשות רינה הולנדר, עתיד העיר בראשות מרדכי כהן, כולנו בית שמש בראשות עמרם בוזגלו, הליכוד בראשות בראשות שלום אדרי, שבת אחים בראשות דויד עסיס, עיר מאוחדת בראשות עליזה בלוך וש"ס בראשות ישראל עזרי רמתי.
| שם | אותיות | ראש הרשימה | מנדטים | קולות |
| --- | --- | --- | --- | --- |
| בית שמש שלנו בראשות ריצ'רד פרס | א | ריצ'רד פרס | 0 | 1,504 |
| בני תורה | עץ | מלאכי כי טוב | 1 | 1,821 |
| דור אחר | ה | מאיר בלעיש | 0 | 1,368 |
| הבית היהודי האיחוד הלאומי | טב | רינה הולנדר | 3 | 4,941 |
| הליכוד בראשות שלום אדרי | מחל | שלום אדרי | 4 | 7,516 |
| יהדות התורה המאוחדת אגודת ישראל – דגל התורה | ג | משה אבוטבול | 8 | 14,368 |
| כולנו בית שמש | כ | עמרם בוזגלו | 0 | 739 |
| עיר מאוחדת בראשות עליזה בלוך | ע | עליזה בלוך | 2 | 4,405 |
| עתיד העיר | י | מרדכי כהן | 0 | 1,504 |
| שבת אחים | נץ | דוד עסיס | 0 | 1,336 |
| התאחדות הספרדים שומרי תורה | שס | ישראל עזרי רמתי | 3 | 5,226 |
עיריות ומועצות מקומיות > ביתר עילית

| הבחירות לראשות עיריית ביתר עילית 30 באוקטובר 2018 |
| --- | --- | --- | --- |
| מאיר רובינשטיין | חיים גוטליב | יוסי חשין | מנחם זיידה |
| 73.69% | 4.59% | 8.47% | 13.26% |
| 14,019 קולות | 873 קולות | 1,611 קולות | 2,522 קולות |
בהתמודדות על ראשות עיריית ביתר עילית ניצח מאיר רובינשטיין, ראש העירייה המכהן, ברוב של 73.69% מהקולות, וזו היא הקדנציה השלישית שלו בתפקיד מאז בחירתו ב-2007, מולו התמודדו מנחם זיידה, חיים גוטליב ויוסי חשין.
בבחירות 2013 נבחרה למועצה מפלגה גדולה שהכילה את הרוב הגדול של הנציגים בעירייה. הרשימה כללה חסידים, ליטאים, נציגי ש"ס ומפלגת טוב. בבחירות 2018 חל פיצול בין המפלגות ואגודת ישראל, דגל התורה וש"ס ו"טוב" רצו כל אחת בנפרד. רובינשטיין עצמו התמודד רשמית ברשימה עצמאית בשם "ביתר מאוחדת" שלא הייתה אמורה להיכנס בפועל לעירייה כדי להרוויח מנדט נוסף.
סך הכול התמודדו לעיריית ביתר 10 רשימות בבחירות אלו על 17 נציגים במועצת העיר, עלייה מ-15 מנדטים בבחירות הקודמות.
| שם | אותיות | ראש הרשימה | מנדטים | הערה |
| --- | --- | --- | --- | --- |
| אנשים | אב | יעקי הרשקופ | 1 | הרשקופ הפסיד בפריימריז הפנימיים בחב"ד, חבר נוסף ברשימה הוא יצחק (ישראל) פכטר שכיהן כחבר ברשימת 'טוב'. |
| אגודת ישראל ביתר | ג | בנימין הרשלר | 6 |  |
| ביתר מאוחדת | י | מאיר רובינשטיין | 0 | רשימה פיקטיבית בראשות ראש העירייה המכהן. |
| למעננו | ל | מנחם זיידה | 1 | מנחם זיידה התמודד גם לראשות העיר. מפלגת יחד הודיעה על תמיכה ברשימת 'למעננו' |
| דגל התורה | כן | דודי זלץ | 4 | זלץ ניצח את סגן ראש העירייה, יצחק רביץ, בבחירות מקדימות בין הקהילות הליטאיות בעיר. |
| קהילות הקודש | נ | משה כהנא וחיים רובינפלד | 1 | כהנא, המשמש כנציג חסידות חב"ד, נבחר לתפקיד בבחירות מקדימות בהם ניצח את יקי הרשקופ. |
| בני תורה | עץ | יאיר (מאיר שרגא) ליכטמן | 0 | רשימה חדשה למועצת העיר. |
| הישר והטוב בדרך התורה | רת | יוסי חשין | 0 | חשין התמודד גם לראשות העיר. |
| ש"ס | שס | יהודה עוביידי | 4 |  |
| התושב במרכז | ת | חיים גוטליב | 0 | גוטליב התמודד גם לראשות העיר. |